Za originalnu medijsku franšizu, v. Who Wants to Be a Millionaire?.

***Želite li da postanete milioner?*** (engl. ) televizijski je kviz poreklom iz Velike Britanije, koji se emituje u još 106 zemalja. Kviz se počeo emitovati na britanskoj televizijskoj stanici ITV 1998. godine.

U Srbiji se kviz počeo emitovati 6. maja 2002. na BK televiziji, ali je nakon što je ta televizijska kuća izgubila licencu emitovanje prekinuto.

Dana 9. aprila 2007. kviz se ponovo počinje emitovati na TV B92. Poslednja emisija kviza na TV B92 prikazana je 22. juna 2009. godine. Početkom 2010. kviz se počinje emitovati na Prvoj srpskoj televiziji, gde se prikazuje i danas. Glavna nagrada je 5.000.000 dinara.

Voditelj kviza je Ivan Zeljković.

Pravila kviza
-------------

U konkurenciju ulaze 10 takmičara, od kojih se jedan bira eliminacionom igrom pod nazivom **"brzi prsti"**. Takmičari imaju zadatak da u što kraćem roku postave određene pojmove u tačan redosled. Najbrži takmičar seda u **"vruću stolicu"** i započinje igru. Njegov zadatak je da odgovori tačno na 15 pitanja, od kojih svako ima po četiri ponuđena odgovora. Svako pitanje nosi određenu sumu. Na petom i desetom pitanju nalaze se zagarantovane sume. Ukoliko takmičar da pogrešan odgovor, osvaja samo sumu koja mu je poslednja zagarantovana. Takmičar može u svakom trenutku odustati pre davanja konačnog odgovora.

Takmičar takođe ima na raspolaganju četiri vrste pomoći:

* Pomoć **"pola-pola"** kompjuter odstranjuje dva netačna odgovora, ostaje jedan tačan i jedan nasumnici izabran netačan odgovor.
* **"Pomoć publike"** se sastoji od toga da publika prisutna u studiju daje mišljenje o tačnom odgovoru pritiskom na taster.
* Kod pomoći **"pozovi prijatelja"** takmičar može pozvati bilo koga i zatražiti mišljenje o tačnom odgovoru. Razgovor je ograničen na 30 sekundi.
* Od aprila 2007. uvodi se nova pomoć **"zamena pitanja"**, kod koje takmičar može pitanje na koje ne zna odgovor zameniti novim. Ta se pomoć može koristiti nakon osvajanja prve zagarantovane sume.
* Od početka emitovanja kviza na Prvoj srpskoj televiziji, odnosno od početkom 2010, tadašnju četvrtu pomoć **"zamena pitanja"** zamenila je pomoć **"glas naroda"**, kod koje takmičar može da pita 3 osobe iz publike. Ta pomoć se može koristiti nakon osvajanja prve zagarantovane sume.

Svaka pomoć se može iskoristiti samo jednom.

Vreme za razmišljanje je neograničeno.

Nagrade
-------

Svako pitanje vredi određenu sumu novca. Nagrade nisu kumulativne.

|
|  |
**Iznos nagrada u dinarima**| pitanje | 2002—2006 (BK) | 2007—2011 (B92, Foks, Prva) |  |
| --- | --- | --- | --- |
| 1. | 300 | 500 |  |
| 2. | 600 | 1.000 |  |
| 3. | 900 | 1.500 |  |
| 4. | 1.500 | 2.500 |  |
| **5.** | **3.000** | **5.000** | **zagarantovana suma** |
| 6. | 6.000 | 10.000 |  |
| 7. | 12.000 | 20.000 |  |
| 8. | 24.000 | 40.000 |  |
| 9. | 48.000 | 80.000 |  |
| **10.** | **96.000** | **150.000** | **zagarantovana suma** |
| 11. | 192.000 | 300.000 |  |
| 12. | 375.000 | 600.000 |  |
| 13. | 750.000 | 1.250.000 |  |
| 14. | 1.500.000 | 2.500.000 |  |
|  **15.** | **3.000.000** | **5.000.000** | **Glavna nagrada** |

U srpskom izdanju kviza niko nije uspeo odgovoriti na svih 15 pitanja i osvojiti maksimalan novčani iznos. Rekord kviza sa osvojenih milion i po dinara je **Raško Rob** (Pančevo) a sa osvojenih dva i po miliona dinara postigli su **Agošton Legvari** (Bačko Gradište) i **Saša Tomić** (Požarevac).

Spoljašnje veze
---------------

* *"Želite li da postanete milioner?" - srpska verzija na Jutjubu* (Velibor Marjanović kao takmičar i Aco Brajković kao pomoć prijatelja)
* *Zvanična prezentacija kviza "Želite li da postanete milioner?"* Arhivirano 2008-11-28 na Wayback Machine-u

Vidi još
--------

* Tko želi biti milijunaš? (Hrvatska)
* mk:Кој сака да биде милионер? (Makedonija)
* sl:Lepo je biti milijonar (Slovenija)